《武林山十咏·灵隐寺》
宋代·梅询

千峰凌紫烟，中有梵宫阙。
灵眄极幽栖，尘心自超越。
松篁发春霭，桂实坠秋月。
争得谢世人，兹焉老华发。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。